Prima Primissima díj

A Prima Primissima díjat Demján Sándor vállalkozó a Vállalkozók Országos Szövetsége (VOSZ) támogatásával alapította 2003-ban, hogy évenkénti átadásával megjutalmazzanak olyan művészeket, sportolókat, valamint a tudományos élet, a népművelés, az oktatás és a sajtó képviselőit, akik munkásságukkal kiérdemelték a legkiválóbbaknak járó elismerést, s teljesítményük, emberi tartásuk, értékrendjük követendő lehet mások számára.

A díj, és odaítélésének menete 
Az alapítványi formában felajánlott összeg több mint 2 milliárd forint volt, amit 10 éven keresztül terveztek kiosztani a kiemelkedő tevékenységet felmutató, évente 30 jelöltből kiválasztott nyertesek között. 2013-ban a díj gondozását és finanszírozását az OTP Bank vállalta át.

Jelölteket a VOSZ elnöksége, megyei- és szekcióelnökei, a társadalmi tanácsadó testületének tagjai, a Prima Primissima Alapítvány kuratóriuma, valamint érdekvédelmi, érdekképviseleti és szakmai civilszervezetek állíthatnak. Jelölhető minden olyan magyar állampolgárságú, magyarországi székhelyű jogi személy, jogi személyiséggel nem rendelkező társaság, társadalmi szervezet és alkotóközösség, amely a Magyar Köztársaság területén végezte elismerendő tevékenységét. 2003 és 2012 között a jelöltek közül a Prima Primissima Alapítvány és a Társadalmi Tanácsadó Testület  titkos szavazással választott ki három-három Primát, tíz kategóriában. A Primák egyben jelöltekké is váltak: a magyar vállalkozók napján közülük választották meg titkos szavazással a Primissimákat, továbbá a nagyközönség telefonos és internetes, illetve SMS-ben történő szavazásával a közönségdíjast. 2013-tól módosultak a jelölés szabályai. Kategóriánként felállítottak egy szakmai testületet, amelyek a nagyszámú jelöltek közül kiválasztanak maximum tízet, s közülük választja ki a kuratórium a Primákat, majd a kuratórium és a VOSZ közösen a Primissimákat.

A Prima Primissima díj összege 2003 és 2012 között kategóriánként évente  euró, a Prima díjasoké pedig  euró volt. A közönségdíjasok további  eurót vehettek át. 2013-tól a Prima díj összegét 5 millió forintban, míg a Prima Primissima díjakét 15 millió forintban állapították meg, csökkentve ezzel a két díj közötti különbséget. A közönségdíjas Prima további 15 millió forintot vehet át.

2012-ig a díjkiosztó ünnepségen a Primissimák részére átadott eozin porcelánszobrot Schrammel Imre Kossuth-díjas keramikus művész mintázta a világhírű Kincsem versenylóról. A szobrot a pécsi Zsolnay Porcelánmanufaktúra Zrt. készítette. A közönségdíjasok a Kincsem-szobornak az Ajka Kristály Kft. által megformált kristályváltozatát vehették át. 2013-ban azért, hogy „a díj még markánsabban jelenítse meg az értékteremtő magyar tehetség erejét”, a díj teljes megújuláson ment keresztül, amelynek részeként az elismerést megjelenítő kisplasztika is megváltozott. Azóta a Kincsem-szobor helyett a meghívásos pályázatgyőztes Szmrecsányi Boldizsár (BOLDI) szobrászművész kisplasztikáját adják át a nyerteseknek. A trófea egy, az íját a magasba emelő íjászalak, amely a többiek fölé emelkedést, a teljesítmény és a tehetség szárnyalását, a magasra törést jelképezi; ráadásul az íj és az íjászat szorosan kapcsolódik a magyarsághoz, honfoglaló őseinkhez, így a szobor további jelentésrétegekkel is gazdagodott. A prima primissimák arany, míg a primák ezüst színű szobrocskát kapnak.

A 2007. évi, 5., jubileumi díjkiosztáson a korábbi prímák közül öten Jubileumi Prima Primissima díjban részesültek, megkapták a Kincsem-emlékszobrot és mellé  eurót. Ez évtől jelenik meg a Prímák évkönyve.

2012-ben a 10., jubileumi díjkiosztás alkalmából az alapító, aki a díjazottak kiválasztásában azelőtt sohasem vett részt, személyesen választott ki öt Jubileumi Prima Primissima díjast az addigi primák közül.

Kategóriák 
A Prima Primissima Alapítvány kuratóriuma és Társadalmi tanácsadó testülete a jelöltek listájából választ ki titkos szavazással három-három jelöltet az alábbi tíz kategóriákban:
 magyar irodalom
 magyar színház- és filmművészet
 magyar képzőművészet
 magyar tudomány
 magyar oktatás és köznevelés
 magyar építészet és építőművészet
 magyar sajtó
 magyar sport
 magyar népművészet és közművelődés
 magyar zeneművészet

A Vállalkozók Napján újabb titkos szavazás dönt a nyertesekről. A kategóriák első helyén végzők a primissimák, a két további helyezettek pedig a primák. Ezen felül a nagyközönség telefonos, internetes, illetve SMS-ben történő szavazással kiválaszt egy közönségdíjast is a 30 fős, nyilvános listán szereplők közül.

Három éven át az írott és az elektronikus sajtó kategóriákban külön-külön adtak át díjakat. 2006-ban ezeket a kategóriákat összevonták és újként jelent meg a magyar sport kategória.

2007-től ítélik oda a Junior Prima díjat, amelyet kategóriánként 10 kiemelkedő teljesítményt nyújtó harminc év alatti fiatal érdemelhet ki.

2005-től a Prima Primissima területi Prima díjakkal egészült ki. Alig hat év alatt az összes megye csatlakozott, így 2012-től az ország egész területén önálló elismerésben részesülhetnek a szellemi élet, a kultúra, a tudomány, a művészet és a sport megyei legjobbjai. A megyei Prima díjak rendszerének célja, hogy megőrizze a magyar értelmiség és szellem helyi eredményeit, erősítve a kisebb társadalmi egységek összetartozását, elősegítve fejlődésüket. Az évenként odaítélt megyei Prima díjat mind a tizenkilenc megyében, megyénként hárman nyerhetik el.

A díjazottak listája évek szerint

2000-es évek

2003 
A díjátadás ideje: december 11., helye: Nemzeti Színház. Műsorvezetők: D. Tóth Kriszta és Vitray Tamás

2004 
A díjátadás ideje: december 8., helye: Nemzeti Színház

2005 
A díjátadás ideje: december 8., helye: Nemzeti Színház

2006 
A díjátadás ideje: december 8., helye: Művészetek Palotája

2007 
A díjátadás ideje: december 7., helye: Művészetek Palotája

2008 
A díjátadás ideje: december 5., helye: Művészetek Palotája. Műsorvezetők: Krizsó Szilvia és Pálffy István

2009 
A díjátadás ideje: december 4., helye: Művészetek Palotája

2010-es évek

2010 
A díjátadás ideje: december 3., helye: Művészetek Palotája

2011 
A díjátadás ideje: december 2., helye: Művészetek Palotája

2012 
A díjátadás ideje: december 7., helye: Művészetek Palotája

2013 
A díjátadás ideje: december 6., helye: Művészetek Palotája

2014 
A díjátadás ideje: december 5., helye: Művészetek Palotája. Műsorvezetők: Gundel Takács Gábor és Novodomszky Éva

2015 
A díjátadás ideje: december 4., helye: Művészetek Palotája. Műsorvezetők: Gundel Takács Gábor és Novodomszky Éva

2016 
A díjátadás ideje: december 2., helye: Művészetek Palotája. Műsorvezetők: Gundel Takács Gábor és Novodomszky Éva

2017 
A díjátadás ideje: december 1., helye: Művészetek Palotája. Műsorvezetők: Novodomszky Éva és Szujó Zoltán

2018 
A díjátadás ideje: december 7., helye: Művészetek Palotája.

2019 
A díjátadás ideje: december 6., helye: Művészetek Palotája.

2020-as évek

2020 
2020-ban a Prima Primissima Alapítvány úgy döntött, hogy nem adják át a díjat a Covid19-pandémia miatt. Ennek ellenére segíteni kívánta a magyar kulturális életet, ezért alternatív elismerésként tíz szervezetet támogatott, amely hátrányos helyzetbe került a világjárvány miatt.

2021 
A díjátadás ideje: december 3., helye: Művészetek Palotája. Műsorvezetők: Bősze Ádám és Novodomszky Éva

2022 
A díjátadás ideje: december 2., helye: Művészetek Palotája.

A Prima Primissima Alapítvány 
A kuratórium tagjai (2020–): 
 Csányi Sándor (elnök), az OTP Bank elnök-vezérigazgatója, a VOSZ társelnöke, az MLSZ elnöke.
 Balogh Gabriella, a Net Média Zrt. Igazgatóságának tagja, Goodstep Consulting Kft. ügyvezetője
 Dr. Freund Tamás neurobiológus, az MTA elnöke, 2013. évi Prima Primissima díjazott
 Kodolányi Gyula költő, műfordító, irodalomtörténész, 2015. évi Prima Primissima díjazott
 Kozma Imre atya a Magyar Máltai Szeretetszolgálat alapítója és elnöke, 2005. évi Primissima díjas
 Tolnay Tibor a Magyar Építő Zrt. elnök-vezérigazgatója, az Építési Vállalkozók Országos Szakszövetsége (ÉVOSZ) elnöke

Korábbi kuratóriumi tagok: Baán László,  Csomor Gábor, Czeglédi László, Dávid Ferenc, Hanák András, Jókai Anna, Lovassy Tamás, Perlusz László, Szőnye József, Takács Ildikó, Zwack Péter.

A Társadalmi Tanácsadó Testület 
A Társadalmi Tanácsadó Testület 2003 és 2012 között működött, tagjait a Prima Primissima díj alapítója jelölte ki, határozatlan időre.

Jegyzetek

Források

További információk 
 A Prima Primissima díj honlapja
 Prima Primissima Díj a Demján Sándor Alapítvány honlapján
 Prima Primissima.lap.hu – Linkgyűjtemény

Kapcsolódó szócikkek 
Junior Prima díj

Magyar díjak